
[bookmark: Sujet][bookmark: References]Rezolucija Europskog parlamenta od 7. srpnja 2026. o Prijedlogu odluke Europskog parlamenta i Vijeća o mobilizaciji Fonda solidarnosti Europske unije radi pružanja pomoći Rumunjskoj u vezi s poplavama krajem svibnja 2025., Cipru u vezi sa šumskim požarima u srpnju 2025. i Španjolskoj u vezi sa šumskim požarima u kolovozu 2025. (COM(2026)1002 – C10-0119/2026 – 2026/0120(BUD))
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2026)1002 – C10‑0119/2026),
–	uzimajući u obzir Uredbu Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije[footnoteRef:1], [1:  	SL L 311, 14.11.2002., str. 3., ELI: http://data.europa.eu/eli/reg/2002/2012/oj.] 

–	uzimajući u obzir Uredbu Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021. – 2027.[footnoteRef:2], a posebno njezin članak 9., [2:  	SL L 433 I, 22.12.2020., str. 11., ELI: http://data.europa.eu/eli/reg/2020/2093/oj.] 

–	uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava[footnoteRef:3], a posebno njegovu točku 10., [3:  	SL L 433 I, 22.12.2020., str. 28., ELI: http://data.europa.eu/eli/agree_interinstit/2020/1222/oj.] 

–	uzimajući u obzir Uredbu (EU) 2021/1058 Europskog parlamenta i Vijeća od 24. lipnja 2021. o Europskom fondu za regionalni razvoj i Kohezijskom fondu[footnoteRef:4],  [4:  	SL L 231, 30.6.2021., str. 60., ELI: http://data.europa.eu/eli/reg/2021/1058/oj.] 

–	uzimajući u obzir Uredbu (EU) 2021/1057 Europskog parlamenta i Vijeća od 24. lipnja 2021. o uspostavi Europskog socijalnog fonda plus (ESF+)[footnoteRef:5],  [5:  	SL L 231, 30.6.2021., str. 21., ELI: http://data.europa.eu/eli/reg/2021/1057/oj.] 

–	uzimajući u obzir Uredbu (EU) 2021/2115 Europskog parlamenta i Vijeća od 2. prosinca 2021. o utvrđivanju pravila o potpori za strateške planove koje izrađuju države članice u okviru zajedničke poljoprivredne politike (strateški planovi u okviru ZPP-a) i koji se financiraju iz Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) te o stavljanju izvan snage uredbi (EU) br. 1305/2013 i (EU) br. 1307/2013[footnoteRef:6], [6:  	SL L 435, 6.12.2021., str. 1., ELI: http://data.europa.eu/eli/reg/2021/2115/oj.] 

–	uzimajući u obzir svoju Rezoluciju od 17. prosinca 2024. o Prijedlogu uredbe Europskog parlamenta i Vijeća RESTORE – regionalna hitna potpora za obnovu izmjenom Uredbe (EU) 2021/1058 i Uredbe (EU) 2021/1057[footnoteRef:7], a posebno priloženu proračunsku procjenu, [7:  	Usvojeni tekstovi, P10_TA(2024)0059.] 

–	uzimajući u obzir izvješće Europske agencije za okoliš br. 1/2024 – Europska procjena klimatskih rizika (EUCRA)[footnoteRef:8], [8:  	https://www.eea.europa.eu/en/analysis/publications/european-climate-risk-assessment] 

A.	budući da su između 26. svibnja i početka lipnja 2025. Rumunjsku pogodile obilne kiše koje su uzrokovale velike poplave u regijama Centru, Sud Muntenia i Nord Est, što je rezultiralo ukupnom izravnom štetom koju je Komisija procijenila na 573,59 milijuna EUR te je utjecalo na kritičnu infrastrukturu, javne usluge i tisuće kućanstava; budući da su poplave nanijele veliku štetu rudniku soli Praid i pripadajućoj hidrotehničkoj infrastrukturi;
B.	budući da je u srpnju 2025. nakon dugotrajne suše, ekstremnih toplinskih valova i snažnih vjetrova Cipar pogodio niz dosad nezabilježenih šumskih požara u regijama Limassol i Pafos, što je rezultiralo ukupnom izravnom štetom koju je Komisija procijenila na 252,68 milijuna EUR; budući da su šumski požari pogodili tisuće stanovnika, uništili gotovo 900 privatnih posjeda i prouzročili najmanje dva smrtna slučaja;
C.	budući da je u kolovozu 2025. Španjolsku pogodio treći val velikih šumskih požara, što je rezultiralo ukupnom izravnom štetom koju je Komisija procijenila na 4,32 milijarde EUR; budući da su požari pogodili 16 autonomnih zajednica, prouzročili veliku ekološku, društvenu i gospodarsku štetu te odnijeli najmanje osam života;
D.	budući da sve veća ozbiljnost i učestalost poplava i šumskih požara u državama članicama odražava ubrzane učinke klimatskih promjena, što zahtijeva pojačano djelovanje Unije u mjerama prilagodbe, prevencije i otpornosti;
[bookmark: _Hlk230861495]1.	izražava svoju najdublju solidarnost sa svim žrtvama, njihovim obiteljima i svim pojedincima koji su pogođeni poplavama u Rumunjskoj krajem svibnja i početkom lipnja 2025., kao i šumskim požarima na Cipru u srpnju 2025. i u Španjolskoj u kolovozu 2025., te s nacionalnim, regionalnim i lokalnim vlastima uključenima u napore za pružanje pomoći;
2.	pozdravlja odluku kao opipljiv i vidljiv oblik solidarnosti Unije s građanima i regijama pogođenima poplavama i šumskim požarima u Rumunjskoj, na Cipru i u Španjolskoj;
3.	ponavlja da je važno informirati javnost o vidljivim koristima koje donosi Fond solidarnosti Europske unije (FSEU), među ostalim radi daljnjeg povećanja svijesti građana o instrumentima i programima Unije te o europskoj solidarnosti u kriznim vremenima, posebno u pogođenim područjima;
4.	podsjeća da FSEU ima ograničen proračun i da se ne može smatrati jedinim instrumentom za rješavanje velikih prirodnih katastrofa; stoga poziva na procjenu financijskog kapaciteta proračuna Unije; naglašava da je potrebno ubrzati i pojednostaviti sve njegove postupke kako bi se osiguralo da pomoć što prije stigne do pogođenih područja;
5.	ističe sve veći broj teških, razornih i smrtonosnih prirodnih katastrofa u Europi te poziva države članice i Komisiju da ulažu u mjere ublažavanja klimatskih promjena i prilagodbe njima kako bi se izbjegli ljudski i gospodarski gubici; poziva države članice da uzmu u obzir da klimatski rizici zbog socioekonomskih čimbenika nerazmjerno utječu na ranjivo stanovništvo; napominje da bi države članice trebale dati prednost mjerama oporavka za potporu pogođenom stanovništvu, prvenstveno ranjivim zajednicama, kako bi se osigurao pristup adekvatnom stanovanju i osnovnim uslugama tijekom oporavka; poziva na ulaganje napora kako bi se osiguralo da pomoć FSEU-a brzo stigne do krajnjih primatelja, uključujući poduzeća, MSP-ove, obitelji i pogođene građane, kao i obnovu infrastrukture i popravak materijalne štete, uz odgovarajuću procjenu učinka i odgovarajuće mehanizme kontrole; ističe važnost obnove i jačanja kritične infrastrukture, uključujući prometne i energetske, vodoopskrbne, zdravstvene i komunikacijske mreže, kako bi se povećala otpornost pogođenih regija i smanjila osjetljivost na buduće katastrofe;
[bookmark: _Hlk233120310]6.	naglašava da je FSEU samo kurativni instrument te da bi Unija također trebala nastaviti rješavati pitanja prilagodbe klimatskim promjenama i njihova ublažavanja podupiranjem europskih i nacionalnih politika za sprečavanje prirodnih katastrofa; ističe da se u izvješću Europske agencije za okoliš br. 1/2024 „Europska procjena klimatskih rizika” naglašava da je potrebno djelovati u pogledu utvrđenih rizika; poziva države članice i Komisiju da nastave ulagati napore u jačanje otpornosti, poboljšanje pripravnosti i doprinos provedbi obveza u okviru Pariškog sporazuma, uz istodobno osiguravanje učinkovitih kapaciteta za sprečavanje katastrofa, upravljanje rizicima i civilnu zaštitu diljem Unije; također naglašava potrebu za preventivnim mjerama, ne samo kako bi se ublažila buduća šteta, već i kako bi se spriječilo pogoršanje rizičnih uvjeta nakon katastrofalnih događaja, kao što su poplave, šumski požari, odroni tla ili presušivanje jezera i rijeka; naglašava da je važno osigurati odgovarajuću fleksibilnost među različitim programima; naglašava da svaka fleksibilnost među različitim programima financiranja mora biti popraćena strogim proračunskim nadzorom kako bi se izbjeglo udvostručavanje ili rasipanje sredstava te da se njome moraju u potpunosti poštovati načela proračunske učinkovitosti i ciljani pokazatelji uspješnosti;
7.	podsjeća da RESTORE[footnoteRef:9] i posebne mjere u okviru Europskog poljoprivrednog fonda za ruralni razvoj (EPFRR)[footnoteRef:10] pružaju dodatnu pomoć državama članicama pogođenima prirodnim katastrofama jer omogućuju dodatnu fleksibilnost u korištenju sredstava; naglašava da bi države članice trebale iskoristiti te mogućnosti; [9:  	SL L, 2024/3236, 23.12.2024., ELI: http://data.europa.eu/eli/reg/2024/3236/oj.]  [10:  	SL L, 2024/3242, 23.12.2024., ELI: http://data.europa.eu/eli/reg/2024/3242/oj.] 

8.	podsjeća da je potrebno stvoriti učinkovite sinergije s drugim politikama i programima Unije te naglašava da bi države članice trebale u najvećoj mogućoj mjeri iskoristiti mogućnosti financiranja, posebno iz Europskog fonda za regionalni razvoj, Europskog socijalnog fonda plus i programâ ruralnog razvoja; poziva Komisiju da hitno razmotri sve obrazložene zahtjeve kojima države članice traže da se sredstva u okviru nacionalnih planova za oporavak i otpornost preraspodijele na pomoć u slučaju prirodnih katastrofa, u skladu s pravilima utvrđenima u Uredbi (EU) 2021/241 Europskog parlamenta i Vijeća[footnoteRef:11]; potiče relevantna tijela da osiguraju odgovarajuću i potrebnu koordinaciju između nacionalne, regionalne i lokalne razine kako bi se zajamčilo da se sredstva na svim pogođenim lokacijama raspodjeljuju transparentno, pravedno i neproizvoljno; [11:  	Uredba (EU) 2021/241 Europskog parlamenta i Vijeća od 12. veljače 2021. o uspostavi Mehanizma za oporavak i odgovornost (SL L 57, 18.2.2021., str. 17., ELI: http://data.europa.eu/eli/reg/2021/241/oj).] 

9.	naglašava da pomoć koja se pruža u okviru FSEU-a ne bi smjela biti na štetu sredstava Unije koja države članice primaju u okviru drugih politika ili programa Unije; podsjeća da države članice u skladu s primjenjivim pravilima Unije mogu dodijeliti državne potpore, i to prvenstveno poljoprivrednim poduzećima koja su pretrpjela štetu zbog prirodnih katastrofa;
10.	podsjeća na važnost brze i pouzdane procjene štete kojom se na odgovarajući način uzimaju u obzir gospodarske posljedice te se poziva na ulaganje većih operativnih napora kako bi se smanjilo prosječno vrijeme za isplatu predujmova i istodobno zajamčila zaštita proračuna Unije; u tom pogledu naglašava da je potrebna potpuna transparentnost, učinkovito praćenje i ex post kontrola upotrebe sredstava FSEU-a kako bi se osiguralo da sredstva Unije stignu do pogođenih regija i stanovništva; također poziva Komisiju da istraži sve moguće načine za ubrzavanje mobilizacije FSEU-a;
11.	ističe da je hitno potrebno pogođenim građanima, obiteljima, poduzećima i lokalnim zajednicama što brže pružiti neposrednu financijsku pomoć putem FSEU-a kako bi se osiguralo da potpora na vrijeme stigne u Rumunjsku, Cipar i Španjolsku; također potiče Komisiju da istraži sve moguće načine za ubrzavanje mobilizacije FSEU-a, posebno izmjenom postojećih pravila i dodjeljivanjem većih predujmova zemljama podnositeljicama zahtjeva; naglašava važnost skraćivanja vremena između podnošenja zahtjeva za pomoć iz FSEU-a i odluke o financiranju; ističe da je potrebno pojednostavniti i ubrzati unutarnje procedure bez ugrožavanja institucionalne ravnoteže, posebno prava Europskog parlamenta kao jedne grane proračunskog tijela;
12.	poziva Komisiju da blisko surađuje s rumunjskim vlastima kako bi poduprla obnovu rudnika soli Praid i pogođenih okolnih zajednica te da prepozna njegovu jedinstvenu stratešku važnost za regionalnu gospodarsku otpornost, zapošljavanje, turizam, javno zdravlje, kritičnu infrastrukturu i infrastrukturu za upravljanje vodama; u tom pogledu poziva na potpunu mobilizaciju svih relevantnih instrumenata financiranja Unije te na primjenu maksimalne dostupne fleksibilnosti u skladu s postojećim pravilima Unije kako bi se ubrzao oporavak, obnovile osnovne usluge, poduprlo lokalno gospodarstvo i ojačala dugoročna otpornost te regije na buduće rizike povezane s poplavama; s obzirom na razmjere izazova te njihov društveni i gospodarski učinak, poziva Komisiju da utvrdi dodatne financijske instrumente i mehanizme solidarnosti za potporu pogođenim radnicima i regijama, uključujući veću fleksibilnost u korištenju fondova kohezijske politike, mobilizaciju Europskog socijalnog fonda plus (ESF+), Europskog fonda za prilagodbu globalizaciji za radnike koji su proglašeni viškom (EGF) i svih drugih relevantnih financijskih instrumenata Unije;
13.	odobrava Odluku priloženu ovoj Rezoluciji;
14.	nalaže svojoj predsjednici da potpiše ovu Odluku zajedno s predsjednikom Vijeća te da je da na objavu u Službenom listu Europske unije;
15.	nalaže svojoj predsjednici da ovu Rezoluciju, zajedno s njezinim Prilogom, proslijedi Vijeću i Komisiji.

[bookmark: _Toc233874453]PRILOG: ODLUKA EUROPSKOG PARLAMENTA I VIJEĆA
o mobilizaciji Fonda solidarnosti Europske unije radi pružanja pomoći Rumunjskoj u vezi s poplavama koje su se dogodile krajem svibnja 2025., Cipru nakon šumskih požara koji su se dogodili u srpnju 2025. te Španjolskoj nakon šumskih požara koji su se dogodili u kolovozu 2025.
EUROPSKI PARLAMENT I VIJEĆE EUROPSKE UNIJE,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije[footnoteRef:12], a posebno njezin članak 4. stavak 3., [12:  	SL L 311, 14.11.2002., str. 3., ELI: http://data.europa.eu/eli/reg/2002/2012/oj.] 

uzimajući u obzir Uredbu Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021. – 2027.[footnoteRef:13], a posebno njezin članak 9., [13:  	SL L 433 I, 22.12.2020., str. 11., ELI: http://data.europa.eu/eli/reg/2020/2093/oj.] 

uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava[footnoteRef:14], a posebno njegovu točku 10., [14:  	SL L 433 I, 22.12.2020., str. 28., ELI: http://data.europa.eu/eli/agree_interinstit/2020/1222/oj.] 

uzimajući u obzir prijedlog Europske komisije,
budući da:
(1)	Fondom solidarnosti Europske unije („Fond”) Uniji se želi omogućiti da brzo, učinkovito i fleksibilno reagira na izvanredne situacije kako bi pokazala solidarnost sa stanovništvom regija pogođenih velikim ili regionalnim prirodnim katastrofama ili izvanrednim stanjem velikih razmjera u području javnog zdravlja.
(2)	Fond ne smije premašiti gornje granice utvrđene člankom 9. Uredbe Vijeća (EU, Euratom) 2020/2093, kako je izmijenjena Uredbom (EU, Euratom) 2024/765[footnoteRef:15]. [15:  	Uredba Vijeća (EU, Euratom) 2024/765 od 29. veljače 2024. o izmjeni Uredbe (EU, Euratom) 2020/2093 kojom se utvrđuje višegodišnji financijski okvir za razdoblje 2021. – 2027. (SL L, 2024/765, 29.2.2024., ELI: http://data.europa.eu/eli/reg/2024/765/oj).] 

(3)	Rumunjska je 14. kolovoza 2025. podnijela zahtjev za mobilizaciju Fonda nakon poplava koje su se dogodile krajem svibnja i početkom lipnja 2025. 
(4)	Cipar je 14. listopada 2025. podnio zahtjev za mobilizaciju Fonda nakon šumskih požara koji su se dogodili u srpnju 2025. 
(5)	Španjolska je 30. listopada 2025. podnijela zahtjev za mobilizaciju Fonda nakon šumskih požara koji su se dogodili u kolovozu 2025. 
(6)	Navedeni zahtjevi udovoljavaju uvjetima za osiguravanje financijskog doprinosa iz Fonda, utvrđenima člankom 4. Uredbe (EZ) br. 2012/2002. 
(7)	Stoga bi trebalo mobilizirati Fond kako bi se osigurao financijski doprinos za Rumunjsku, Cipar i Španjolsku. 
(8)	Kako bi se osiguralo da se financijska pomoć Unije može što prije staviti na raspolaganje pogođenim državama članicama i kako bi se izbjegla kašnjenja u mobilizaciji Fonda solidarnosti Europske unije, ova bi Odluka trebala hitno stupiti na snagu na dan objave u Službenom listu Europske unije te bi se trebala primjenjivati od dana njezina donošenja,
DONIJELI SU OVU ODLUKU:
Članak 1.
U okviru općeg proračuna Unije za financijsku godinu 2026. mobilizira se Fond solidarnosti Europske unije te se u odobrenim sredstvima za preuzimanje obveza i odobrenim sredstvima za plaćanje u vezi s prirodnim katastrofama osiguravaju sljedeći iznosi:
(a)	iznos od 14 339 675 EUR za Rumunjsku nakon poplava koje su se dogodile krajem svibnja i početkom lipnja 2025.; 
(b)	iznos od 9 209 223 EUR za Cipar nakon šumskih požara koji su se dogodili u srpnju 2025.;
(c)	iznos od 120 550 858 EUR za Španjolsku nakon šumskih požara koji su se dogodili u kolovozu 2025. 
Članak 2.
Ova Odluka stupa na snagu na dan objave u Službenom listu Europske unije.
Primjenjuje se od [datum donošenja][footnoteRef:16]*. [16: * 	Parlament treba unijeti datum prije objave u SL-u.] 


Sastavljeno u ...

Za Europski parlament				Za Vijeće
Predsjednica				Predsjednik/Predsjednica

